<http://www.uvzsr.sk/index.php?option=com_content&view=article&id=4117:opatrenie-uradu-verejneho-zdravotnictva-sr-pri-ohrozeni-verejneho-zdravia-karantenne-opatrenia-uinnos-od-19032020&catid=250:koronavirus-2019-ncov&Itemid=153>

**Dovoľujem si Vám zaslať pre ďalšie využitie aj odpovede na otázky verejnosti týkajúce sa otvorenosti prevádzok v súvislosti s pandémiou COVID-19, ktoré vypracoval odbor legislatívy a práva ÚVZ SR.**

Pri jednotlivých prípadoch je potrebné zvážiť nasledovné:

a)     Nachádza sa prevádzka v zozname výnimiek? Ak áno prevádzky sa zákaz netýka.

b)     Dochádza v prevádzke k akémukoľvek kontaktu so zákazníkom? Ak je odpoveď nie, prevádzky sa zákaz netýka.

c)      Vykonáva sa činnosť služby v prevádzke? Ak je odpoveď nie, prevádzky sa zákaz netýka.

d)     Uzavreté prevádzky stále môžu fungovať cez eshop a donáškovou službou, nie však prostredníctvom výdajného okienka. Donášková služba by sa nemala odohrávať systémom „z dverí“.

e)     Je potrebné prihliadať na maloobchod a veľkoobchod. Maloobchod je v zmysle opatrenia zakázaný, veľkoobchod nie.

f)      Prevádzky zmiešaného charakteru povoľujeme, pokiaľ predávajú LEN sortiment uvedený vo výnimkách.

- poskytovanie služieb v bytových a nebytových priestoroch podľa zákona 182/1993 Z. z., konkrétne revízia vyhradených technických zariadení, výmeny vodomerov teplej a studenej vody, pomerových meračov tepla na konci doby ich úradného overenia, plánované odpočty spotreby (vody, tepla a príp. iných energií) – jedná sa o služby, ktoré nie sú poskytované v prevádzke, zákaz sa teda na ne nevzťahuje

- havarijná služba v oblasti rozvodov elektriky, vody, plynu, kanalizácie a kúrenia - jedná sa o služby, ktoré nie sú poskytované v prevádzke, zákaz sa teda na ne nevzťahuje

- denný  stacionár – zákaz  od 25.03..

- predaj tuhých palív (uhlie, brikety, pelety a pod.) – veľkoobchod áno, maloobchod iba prostredníctvom donáškovej služby

- prehliadka mŕtvych tiel – zákaz sa naň nevzťahuje

- veľkoobchod a maloobchod krmív pre psov, mačky a hospodárske zvieratá a záhradkárske potreby – zákaz sa nevzťahuje na predajne krmív a veľkoobchod záhradkárskych osôb

- ubytovacie služby v penziónoch – zákaz sa na ne nevzťahuje

- rybársky obchod, prevádzka bez e-shopu – zakázané, možný iba pomocou bodu d)

- veľkosklady – podľa charakteru, pokiaľ nedochádza ku kontaktu s koncovým užívateľom, zákaz sa na nevzťahuje

- očná optika (ak je ako výdajňa zdravotníckych pomôcok ...) – zákaz sa na ne nevzťahuje

- servis a údržba chladiarenských a mraziarenských zariadení vozidiel prepravujúcich rýchloskaziteľný tovar ako mliečne výrobky, mäso atď. - jedná sa o služby, ktoré nie sú poskytované v prevádzke, zákaz sa teda na ne nevzťahuje

- deratizačná firma - jedná sa o služby, ktoré nie sú poskytované v prevádzke, zákaz sa teda na ne nevzťahuje

- výroba a predaj kameniva (Kameňolomy a štrkopieskovne, a.s.) – veľkoobchod áno, maloobchod možný iba prostredníctvom bodu d)

- poskytovanie maloobchodných služieb vo veľkoobchodnej prevádzke - maloobchod možný iba prostredníctvom bodu d)

- orezávanie stromov na verejných priestranstvách - jedná sa o služby, ktoré nie sú poskytované v prevádzke, zákaz sa teda na ne nevzťahuje

- vykonávanie stavebných prác v bytoch, na fasádach, v prípade havarijného stavu a pod. - jedná sa o služby, ktoré nie sú poskytované v prevádzke, zákaz sa teda na ne nevzťahuje

- malá firma podnikajúca v záhradníctve - zakázané, možný iba pomocou bodu d), pokiaľ poskytujú služby (nie je jasné), ktoré nie sú poskytované v prevádzke, zákaz sa teda na ne nevzťahuje

- oprava obuvi – zakázané

- prevádzky STK – zastávame názor, že zákaz sa nevzťahuje

- inštitúcia so zmenárenskou licenciou od NBS prevádzkujúca bankomaty v SR a ČR (žiadali o udelenie výnimky na možnosť vycestovať do ČR a SR späť bez karantény) – Úrad verejného zdravotníctva Slovenskej republiky nie je kompetentný vydávať výnimky, uvedené rieši krízový štáb

- servis šijacích strojov – zakázané, pokiaľ poskytujú služby (nie je jasné), ktoré nie sú poskytované v prevádzke (ale priamo na mieste), zákaz sa teda na ne nevzťahuje, pokiaľ v samotnej prevádzke nedochádza ku kontaktu so zákazníkom (vyzdvihnú i odovzdajú stroj mimo prevádzky), može prevádzka fungovať

- pohostinstvá – zakázané

- práčovne a čistiarne - zákaz sa naň nevzťahuje

- pražiareň kávy s vlastnou podnikovou predajňou s kávou, orechmi, čajom, sušeným ovocím a čokoládou - zákaz sa naň nevzťahuje

- Alza.sk - možný iba pomocou bodu d), bez výdajného okienka

*-* samoobslužná autoumyváreň - zákaz sa naň nevzťahuje

- medzinárodné autopožičovne – zakázané

- fitness centrá – zakázané

- kúpele – otvorené iba pre klientov disponujúcimi lekárskym predpisom

- zariadenia sociálnych služieb s terénnou, ambulantnou a týždennou formou - zákaz sa naň nevzťahuje

- medzinárodná preprava – nepatrí do kompetencie ÚVZ SR, medzinárodná preprava osôb v súčasnosti nie je v prevádzke. Medzinárodná preprava tovarov funguje naďalej.

- servis mobilných telefónov, tabletov, počítačov, kávovarov a TV – iba v prevádzkach telekomunikačných operátorov alebo prostredníctvom bod u c) alebo d)

- rodinný apartmánový dom – ubytovacie zariadenia sú v súčasnosti otvorené

V podnetoch sa opakovali aj služby a prevádzky, ktoré sú už upravené výnimkami – bary, ubytovacie zariadenia, ... bary sú zakázané,  ubytovacie zariadenia nie

Ďakujem, s pozdravom

MUDr. Katarína Ranostajová

vedúca oddelenia epidemiológie

RÚVZ so sídlom v Dolnom Kubíne

Nemocničná 12

026 01 Dolný Kubín

[dk.ranostajova@uvzsr.sk](mailto:dk.ranostajova@uvzsr.sk)

tel. 043/55 048 25